Č. m.: 10/1992

UZNESENIE
VLÁDY SLOVENSKEJ REPUBLIKY

zo 7. januára 1992 číslo 2

k návrhu plánu legislatívnych úloh vlády Slovenskej republiky na I. polrok 1992

Vláda

A. schvaµuje

plán legislatívnych úloh vlády Slovenskej republiky na I. polrok 1992, uvedený v prílohe tohto uznesenia;

B. ukladá

členom vlády
a vedúcim ostatných ústredných orgánov štátnej správy SR

1. zabezpečiť plnenie úloh vyplývajúcich z plánu legislatívnych úloh vlády Slovenskej republiky na I. polrok 1992,

2. predložiť podpredsedovi vlády G. Zászlósovi správu o realizácii opatrení prijatých uznesením vlády č. 455/1991 na zvýšenie kvality a efektívnosti legislatívnej činnosti v ich pôsobnosti, doplnenú o zhodnotenie súladu právnych predpisov s Listinou základných práv a slobôd

termín: 
do 31. januára 1992

C. poveruje

1. predsedu vlády

predložiť plán legislatívnych úloh vlády Slovenskej republiky na I. polrok 1992 na rokovanie Predsedníctva Slovenskej národnej rady,

2. podpredsedu vlády G. Zászlósa

odôvodniť plán legislatívnych úloh vlády Slovenskej republiky na I. polrok 1992 v Predsedníctve Slovenskej národnej rady.

Vykonajú:
členovia vlády 
a vedúci ostatných ústredných orgánov štátnej správy SR 
a splnomocnenec vlády SR pre koordináciu prác na koncepcii bytovej politiky

Na vedomie:
predseda Slovenskej národnej rady